cyanic-selkie/wikianc huggingface dataset:
অ্যাডাম বাখের
আন্তর্জাতিক ক্রিকেট
তার কাকা আলী বাখের দক্ষিণ আফ্রিকার সাবেক অধিনায়ক ও ক্রিকেট নির্বাহী।
আইন প্রণয়ন
আইন প্রণয়ন(অথবা সংবিধিবদ্ধ আইন) হ‌লো এমন আইন, যা কো‌নো আইন-সভা বা অন‌্য প‌রিচালনা সভা অথবা আইন তৈ‌রির নি‌র্দিষ্ট প্রক্রিয়া দ্বারা ঘো‌ষিত অথবা প্রস্তা‌বিত। আই‌নে প‌রিণত হওয়ার পূ‌র্বে আইন প্রণয়নের‌ কো‌নো অনু‌চ্ছেদকে বিল বলা যে‌তে পা‌রে এবং ব‌ৃহত্তর অ‌র্থে আইন প্রণয়ন হি‌সে‌বে নি‌র্দেশ করা যে‌তে পা‌রে, যখন সে‌টি অন‌্যান‌্য বিষয়সমূহ থে‌কে আলাদা করা হ‌বে কিনা এই বি‌বেচনায় থা‌কে। আইন প্রণয়নের ক্ষে‌ত্রে অ‌নেক প্রক্রিয়া থাক‌তে পা‌রে: তৈ‌রি করা, প্রাধিকার দেওয়া, বা‌তিল করা, তহ‌বিল প্রদান, অনুমোদন প্রদান, কর্তৃপক্ষের অনু‌মোদন এবং ঘোষণা করা বা সীমিত করা। এ‌টি কো‌নো আইনসভার আইন প্রণয়‌নের জন্য সাংবিধা‌নিক আই‌নের অধী‌নে থাকা কার্যনির্বাহী বা প্রশাসনিক সংস্থা কর্তৃক গৃ‌হীত আই‌নের ভিন্ন হ‌তে পা‌রে।
সং‌ক্ষিপ্ত বিবরণ
ওয়েস্টমিনস্টার সিস্টে‌মে প্রাথ‌মিক আইন প্রণয়নের কো‌নো অংশকে জা‌রি হওয়ার পর সংস‌দের আইন বলা হয়।
আইন প্রণয়ন স‌াধারণত আইন-সভার কো‌নো সদ‌স্যের দ্বারা প্রস্তা‌বিত হয়, যেখা‌নে সে‌টির ব‌্যাপা‌রে আইন-সভার সদস‌্যারা তর্ক-‌বিতর্ক ক‌রেন এবং প্রায় সময়ই তা অনু‌মোদ‌ন প্রদা‌নের পূ‌র্বে সং‌শোধন করা হয়। বে‌শিরভাগ বড় আইনসভা কো‌নো সভায় প্রস্তা‌বিত বি‌লের এক‌টি ছোট অংশ পাস করে। এক‌টি প্রস্তা‌বিত বি‌ল পাস হ‌বে কিনা তা সাধারণত শ‌াসন ‌বিভা‌গের আইনী অগ্রাধিকারের এক‌টি ব‌্যাপার।
আইন প্রণয়ন শাসন বিভা‌গের তিন‌টি প্রধান কাজের এক‌টি। যেগু‌লো, সাধারণত মতবাদ এবং ক্ষমতা ভেদা‌ভে‌দের অধী‌নে প্রভেদ করা হয়। যা‌দের আইন প্রণয়‌নের আনুষ্ঠা‌নিক ক্ষমতা আ‌ছে তা‌দের বলা হয় আইন প্রণেতা। শাসন বিভাগের এক‌টি বিচার বিভাগীয় শাখা আইন প্রনয়ণ ব‌্যাখ‌্যা করার ক্ষমতা লাভ ক‌রে। (দেখুন: সংবিধিবদ্ধ ব্যাখ্যা); শাসন বিভা‌গের এই কার্যনির্বাহী শাখা শুধু আই‌নের ঠিক ক‌রে দেওয়া ক্ষমতা এবয় সীমার ম‌ধ্যে কাজ কন‌তে পা‌রে, যা শাসন বিভা‌গের মৌ‌লিক ক্ষমতা প্রতিষ্ঠা করার এক‌টি মাধ‌্যম।
এর ক্রিয়া এবং কার্যপ্রণালীই প্রধানত আইনসভার দা‌য়িত্ব। কো‌নো কো‌নো ক্ষে‌ত্রে আইন প্রনয়ণ অন‌্যান‌্য প্রতিষ্ঠা‌ন দ্বারা এবং অন‌্যান‌্য উপা‌য়েও আইন প্রনয়ণ তৈ‌রি হয়, যেমন: সাংবিধানিক আইন এবং মাধ‌্যমিক আইন প্রনয়ণ তৈ‌রির ক্ষে‌ত্রে লক্ষ করা যায়। গণ‌ভোট, প‌রিষ‌দের আ‌দেশ এবং প্রবিধানের মাধ‌্যমেও আইন তৈ‌রি করা যে‌তে পা‌রে। 'আইন প্রনয়ণ' শব্দটি কখে‌নো কখ‌নো এই ব‌্যাপারগু‌লো অন্তর্ভুক্ত ক‌রে ব‌্যবহৃত হ‌তে পা‌রে এবং 'প্রাথমিক আইন প্রনয়ণ' শব্দ‌টি এই ব‌্যা‌তিক্রমধর্মী পদ্ধ‌তিগু‌লো বাদ দি‌য়ে ব‌্যবহৃত হতে পা‌রে।
আইন প্রণয়‌নে জনগ‌ণের অংশগ্রহণ
সকল আধুনিক সং‌বিধান এবং মৌ‌লিক আইন জনগ‌ণের সার্বভৌমত্বের ধারণা এবং নী‌তি ধারণ ও ঘোষণা ক‌রে, যার অর্থ মূলত এই যে, জনগণই জনশ‌ক্তি এবং শাসন বিভা‌গের কর্তৃত্বের চূড়ান্ত শ‌ক্তি। জনগ‌ণের সার্বভৌম‌ত্বের ধারণা‌টি কো‌নো রাজ‌নৈ‌তিক পদ‌ক্ষে‌পের জন‌্য গ‌ঠিত সমা‌জে সেই ব‌্যাপার‌টিই ধারণ ক‌রে, অর্থাৎ জনগ‌ণের ইচ্ছাই রাজ‌নৈ‌দিত পদ‌ক্ষে‌পের একমাত্র স‌ঠিক মানদন্ড। চেক এন্ড ব‌্যা‌লেন্স এবং প্রতিনিধিত্বমূলক গণতন্ত্র পদ্ধ‌তির এ‌টি এক‌টি গুরুত্বপূর্ণ উপাদান হি‌সে‌বে ধরা যায়। সূতরাং, জনগণ প্রত‌্যক্ষভা‌বে আইন তৈ‌রির প্রক্রিয়ায় অংগ্রহ‌ণেরও প‌রে‌াক্ষ অ‌ধিকার আ‌ছে। শাসন বিভাগ এবং আইন প্রণেতা‌দের সা‌থে জনগ‌ণের এই সম্পর্ক ন‌্যায‌্যতার ধারণার সা‌থে গভীরভা‌বে সম্পর্কযুক্ত আইন প্রণয়ন পদ্ধ‌তির উপর গণতা‌ন্ত্রিক নিয়ন্ত্রণ এবং শর্ত তৈ‌রির প্রক্রিয়া তখনই আ‌বির্ভাব হ‌তে পা‌রে যখন জনগণের জাতীয় আইন প্রণয়নকারী প্রতিষ্ঠান এবং সে‌টির সদস‌্যপদ সম্প‌র্কে মানু‌ষের ধারণা খুবই অল্প থাক‌লে। জনগ‌ণের অংশগ্রহণ এবং আইন প্রণয়ন প্রক্রিয়ায় তা‌দের আত্ম‌বিশ্বাস জড়া‌লো কর‌তে নাগ‌রিক শিক্ষা প‌রিকল্পনা অপ‌রিহার্য।
মৃত পত্র
"মৃত পত্র" ("Dead letter") শব্দ‌টি সাধারণত এমন আইন প্রণয়নকে নি‌র্দেশ ক‌রে, যা বা‌তিল না করা হ‌লেও অপ্রযোজ‌্য, অচল হ‌য়ে পড়ে‌ছে বা বর্তমা‌নে চালু নেই।
বাংলাদেশে আইন প্রণয়নের ইতিহাস
১৭৭৩ সা‌লে ব্রিটিশ শাসন‌ বিভাগ ব্রিটিশ পার্লামেন্টে জেনা‌রেল গভর্নর ইন আইন প্রণয়‌নের ক্ষমতা প্রদান কর‌লে এ‌দে‌শে সংস‌দের মাধ‌্যমে আইন প্রণয়‌নের ধারণা‌টি প্রকাশ পায়। ১৮৮৩ সালে ভারত ‌ব্রিটিশ পার্লা‌মেন্ট‌ে‌র আইন প্রণয়‌নের পদ্ধ‌তি অনুযায়ী আইন প্রনয়ণ করার ক্ষমতা প্রদান করা হয়। ১৮৬১ সাল থেকে ১৯৪৭ সা‌লে ভারতব‌র্ষের স্বাধীনতা লাভ করা পর্যন্ত কেন্দ্রীয় এবং প্রা‌দে‌শিক আইন প‌রিষদ জাতীয় এবং প্রা‌দে‌শিক আইন প্রণয়ন করত। ১৯৭১ সাল পর্যন্ত পা‌কিস্তান শাসনাম‌লে শাসন বিভা‌গের অধী‌নে সংস‌দে আইন প্রণয়ন করা হ‌তো। বাংলা‌দে‌শের স্বাধীনতা লা‌ভের এক বছর পর ১৯৭২ সা‌লের ১৬ই ডি‌সেম্বর থে‌কে এ‌দে‌শে জাতীয় সংসদ নিবার্চনের করার পদ্ধ‌তি চালু হয়।
বাংলাদেশে আইন প্রণয়ন ব্যবস্থা
কো‌নো বিল সংস‌দে উত্থাপ‌নের পূ‌র্বে মন্ত্রী এবং সংসদ সদস‌্যদের বিল‌টির এক‌টি অনু‌লি‌পি প্রদান করা হয়। কো‌নো বিল সয়স‌দে উপস্থাপ‌ন করাকে ফার্স্ট রিডিং বলা হয় এবং বিল‌টির বিশদ আলোচনার জন্য আ‌রো এক‌টি তা‌রিখ নির্ধারণ করা হয়, যা‌কে বিল‌টি সে‌কেন্ড রি‌ডিং বলা হয়। এ পর্যায়ে বিল‌টির বিশদ আ‌লোচনা করা হ‌তে পা‌রে অথবা বিল‌টির জনমত যাচাই করার জন‌্য সে‌টি একটি স্থায়ী বা বাছাই ক‌মি‌টির নিকট প্রচার করা যে‌তে পা‌রে। কো‌নো বিল সে‌কেন্ড রি‌ডিং এর পর পাস করা হ‌লে তাকে থার্ড রি‌ডিং বলা হয়। কো‌নো স্থায়ী বা বাছাই ক‌মি‌টির নিকট প্রচার করা হ‌লে, সেই ক‌মি‌টি ‌রি‌পোর্টসহ বিল‌টি পূনরায় সংস‌দে প্রেরণ কর‌বে এবং তারপর সে‌টি রি‌পোটর্সহ বি‌বেচনা করা হ‌বে। গৃহীত হ‌লে, স্পীকার সে‌টি সংস‌দে উপস্থাপন কর‌বেন এবং বিল‌টি পাস করা হ‌বে কিনা সেই বিষয়ে সংস‌দে এক‌টি নির্বাচন করা হ‌বে। নির্বাচ‌নে বিলটি পা‌সের প‌ক্ষে অ‌ধিকাং‌শ উপ‌স্থিত সংসদ সদ‌স্য ভোট প্রদান করলে বিল‌টি পাস করা হয় এবং স্পীকার সে‌টি‌কে সাক্ষর ক‌রেন। এরপর বিল‌টি রাষ্ট্রপ‌তির অনু‌মোদ‌নের জন‌্য প্রেরণ করা হয় এবং রাষ্ট্রপ‌তির অনু‌ম‌োদন পে‌লে সে‌টি সরকা‌রি গে‌জে‌টে জাতীয় সংসদের একটি আইন হিসেবে প্রকাশ করা হয়।উ‌ল্লেখ‌্য এই‌ যে, কো‌নো আইন শাসন বিভা‌গের প‌রিপ‌ন্থি হ‌তে পা‌রে না।
রাষ্ট্রপ‌তির অধ‌্যা‌দেশ
সংস‌দের অ‌ধি‌বেষন না থাক‌লে অথবা সংসদ ভে‌ঙে দেওয়া হ‌লে, এমতাবস্থায় রাষ্টপ‌তি তাৎক্ষ‌ণিক অবস্থানযায়ী ‌কো‌নো পদ‌ক্ষেপ গ্রহনের প্রয়োজন বোধ করলে তি‌নি কো‌নো অধ্যাদেশ জারী করতে পারেন, যা সরকারি গেজেটে মুদ্রিত হবে। অধ‌্যা‌দেশ কখ‌নো শাসন বিভা‌গের প‌রিপ‌ন্থি হ‌তে পা‌রে না। এ অধ‌্যা‌দেশ আই‌নের সমান ক্ষমতার অধিকারী। সংস‌দের প্রথম অ‌ধি‌বেশনের ত্রিশ দি‌নে এ অধ‌্যাদেশ অনু‌মো‌দিত না হ‌লে এ‌টি আর কার্যকর থা‌কে না।
উপ—আইন
উপ-আইন তিন প্রকার— রুল, রেগু‌লেশন এবং অর্ডার। এ‌টি কখ‌নো মূল আই‌নের বা অধ্যাদেশের বিপ‌রীতে যে‌তে পার‌বে না।
আদিল রশিদ
আদিল উসমান রশিদ (জন্ম: ১৭ ফেব্রুয়ারি ১৯৮৮, ব্র্যাডফোর্ড, ওয়েস্ট ইয়র্কশায়ার) একজন ইংরেজ ক্রিকেটার; যিনি মূলত ইয়র্কশায়ারের হয়ে খেলে থাকেন। এর পূর্বে তিনি ইংল্যান্ড অনূর্ধ্ব-১৯ ক্রিকেট দলের হয়ে প্রতিনিধিত্ব করেছেন। ২০০৮ সালের ডিসেম্বরে ভারতের বিপক্ষে টেস্ট সিরিজে দলে অন্তর্ভুক্ত করা হয়। এরপর তিনি ওয়েস্ট ইন্ডিজ সফরের জন্য দলীয় স্কোয়াডের জায়গা হন।
বর্তমানে তিনি একজন অল-রাউন্ডার হিসেবে ইংল্যান্ড জাতীয় ক্রিকেট দলের হয়ে ডান-হাতি ব্যাটসম্যান ও লেগ স্পিন বোলার হিসেবে প্রতিনিধিত্ব করছেন। এছাড়াও তিনি প্রথম-শ্রেনীর ক্রিকেটে ৩০০ এর অধিক উইকেট লাভ করার কৃতিত্ব অর্জন করেছেন।
প্রাথমিক জীবন
রশিদ পশ্চিম ইয়র্কশায়ারের ব্র্যাডফোর্ডে জন্মগ্রহণ করেন এবং তিনি একজন পাকিস্তানি বংশোদ্ভূত ইংল্যান্ডের নাগরিক। ইংল্যান্ডের তার সতীর্থ ক্রিকেটার মঈন আলীর মত তিনিও মিরপুরী সম্প্রদায়ের অন্তর্ভুক্ত, তার পরিবার ১৯৬৭ সালে আজাদ কাশ্মীর থেকে ইংল্যান্ডে স্থানান্তরিত হন।
অমর রশিদ এবং হারুন রশীদ নামে তার ২টি ভাই রয়েছে। তারাও ক্রিকেটের সাথে সম্পৃক্ত্।
কর্মজীবনের সেরা পারফরমেন্স
২০১৫ এর ০৯ জুন পর্যন্ত
অ্যাডারমাটোগ্লিফিয়া
অ্যাডারমাটোগ্লাইফিয়া একটি অত্যন্ত বিরল জিনগত ব্যাধি যা আঙুলের ছা প বিকাশকে বাধা দেয়। বিশ্বব্যাপী পাঁচটি বর্ধিত পরিবার এই অবস্থার দ্বারা প্রভাবিত বলে জানা গেছে।
ঘটনা
২০০৭ সালে এক সুইৎজারল্যান্ডের এক নারী আঙ্গুলের ছাপ নিয়ে সমস্যায় পরেন । ঐ নারী ছিলেন তার কাছে এ ধরনের প্রথম কোন রোগী।
অন্যান্য অবস্থার কারণে আঙুলের ছাপের অভাব দেখা দিতে পারে তবে এগুলির বিপরীতে অ্যাডারমাটোগ্লাইফিয়ার কোনও পার্শ্ব প্রতিক্রিয়া নেই। হেলিক্যাসে মিউটেশন অন্যান্য বিরল জেনেটিক রোগের সাথে জড়িত, যেমন ওয়ার্নার সিনড্রোম ।
ক্লেরমোর ডেইলি প্রগ্রেস
ক্লেরমোর ডেইলি প্রগ্রেস, একটি সংবাদপত্র যা মার্কিন যুক্তরাষ্ট্রের ওকলাহোমার ক্লেরমোরে প্রকাশিত হয়। এটি প্রতিষ্ঠিত হয় ২৯ জুন ১৮৯২।
সম্পাদকীয় কর্মীদের সদস্যদের মধ্যে রয়েছেন সিডনি ব্যারন (সম্পাদক), কেভিন গ্রিন (ক্রীড়া সম্পাদক) এবং কাইলি থেসেনভিটস (প্রতিবেদক)।
সংবাদপত্রটি একটি নিউজ ওয়েবসাইট রয়েছে এবং এর মুদ্রণ সংস্করণ সপ্তাহে দুদিন দুপুরে প্রকাশিত হয়।
বিজোরি
বিজোরি (Bijuri) ভারতের মধ্য প্রদেশ রাজ্যের শাহদোল জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বিজোরি শহরের জনসংখ্যা হল ২৮,২৬৩ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬১%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে বিজোরি এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
তানজিব আহসান সাদ
তানজিব আহসান সাদ ১৯৮০-এর দশকের বাংলাদেশী ক্রিকেট খেলোয়াড় ছিলেন। ডান বাহু মিডিয়াম পেস বোলার, তিনি দেশের হয়ে দুটি আইসিসি ট্রফি টুর্নামেন্টে খেলেন। তিনি ১৯৮৬ সালে শ্রীলঙ্কায় ২য় এশিয়া কাপে অংশ নেওয়া বাংলাদেশ দলের সদস্য ছিলেন। তবে তিনি কোনও ম্যাচেই খেলেননি, এবং কখনও কোনও ওডিআই ম্যাচও খেলেননি।
প্রথম বছর
যদিও ১৯৭৮ সালের জানুয়ারিতে লঙ্কান দলের বিপক্ষে তিনি সেন্ট্রাল জোনের হয়ে খেলেছেন, তবে ১৯৮১-৯২ মৌসুমেই জাতীয় নির্বাচকদের পুরো মনোযোগ আকর্ষণ করেছিলেন তিনি। লিগ শিরোপা নির্ধারক আবাহনী কেসির বিপক্ষে মোহামেডান এমএসসির হয়ে পাঁচ উইকেটের একটি ম্যাচ জয়ের ফলে তাকে লাইমলাইটে ঠেলে দেয়। তবে ইংল্যান্ডে আইসিসি ট্রফির জন্য নির্বাচিত হওয়ার পরে (১৯৮২ সালে) তিনি সেখানে কেবল একটি ম্যাচ খেলেন।
আইসিসি ট্রফিতে
উপরের রেকর্ডটি খুব চিত্তাকর্ষক নয়, তবে তাকে দলের পক্ষে যোগ্যতা প্রমাণের খুব কম সুযোগ দেওয়া হয়। তার সেরা ১/১৯ (১২ ওভার থেকে) বাংলাদেশ কেনিয়াকে কম স্কোর করার ক্ষেত্রে সহায়তা করেছিল তবে, কোনও স্পষ্ট কারণ ছাড়াই মালয়েশিয়ার বিপক্ষে পরের ম্যাচে তাকে দল থেকে বাদ দেওয়া হয়েছিল। হাস্যকরভাবে টুর্নামেন্টে তিনি যে দুটি ম্যাচ খেলেছিলেন, কেনিয়া এবং আর্জেন্টিনার বিপক্ষে বাংলাদেশ দলটি এই টুর্নামেন্টে একমাত্র ম্যাচ জিতেছিল। তার সামগ্রিক ইকনমি হার (২.৫৩) খুব চিত্তাকর্ষক।
একজন আম্পায়ার হিসাবে
তিনি এখন ক্রিকেট আম্পায়ার।
মিমি পানায়োতি
মিমি নাস্তাস বুত্তো দে পানায়োতি (জন্ম ১৯৩৮) হলেন একজন হন্ডুরান লেখিকা, সাংবাদিক এবং ধর্মতত্ত্ববিদ।
জীবনী
মিমি পানায়োতি ১৯৩৮ সালে হন্ডুরাসের লা লিমাতে জন্মগ্রহণ করেছিলেন। তাঁর বাবা-মা দুজনেই হলেন অভিবাসী, তাঁরা রেলপথ কোম্পানিতে কাজ করার জন্য লা লিমায় বসতি স্থাপন করেছিলেন। প্রাথমিক স্তরে তিনি লা লিমা এস্তেবান বান গার্দিওলা স্কুলে পড়াশোনা করেছিলেন। কিছু দিন পরে তিনি মাধ্যমিক স্তরের পড়াশোনা করার জন্য তেগুসিগালপা চলে গিয়েছিলেন। বছর কয়েক পরে তিনি এবং তাঁর পরিবার লা লিমা থেকে লা সিবাতে চলে গিয়েছিলেন। সেখানে গিয়ে হুয়ান পানায়োতির সাথে তাঁর দেখা হয়েছিল এবং তাঁরা বিয়ে করেছিলেন। তিনি নিজের স্বামীর সাথে লা সিইবাতে থাকেন।
ক্যাথলিক ক্রিসমাসের বিস্তৃত অনুষ্ঠান পরিচালনা এবং ২০০টিরও বেশি প্রাকৃতিক দৃশ্যের সংকলন প্রদর্শনের জন্য পানায়োতি পরিচিত।
মোহাম্মদ মোশাররাফ হোসাইন ভূইঞা
প্রারম্ভিক জীবন
মোশাররাফ হোসাইন ভূইঞা নরসিংদীর মনোহরদীর লেবুতলা ইউনিয়নে জন্মগ্রহণ করেন। তিনি ঢাকা বিশ্ববিদ্যালয় থেকে ইংরেজি সাহিত্যে সম্মানসহ স্নাতক এবং স্নাতকোত্তর ডিগ্রি লাভ করেন। অস্ট্রেলিয়ার পার্থে অবস্থিত কার্টিন বিশ্ববিদ্যালয় এবং যুক্তরাজ্যের বার্মিংহাম বিশ্ববিদ্যালয় থেকে পাবলিক সেক্টর ম্যানেজমেন্ট ও পাবলিক পলিসি সম্পর্কে উচ্চশিক্ষা লাভ করেন।
কর্মজীবন
মোশাররাফ হোসাইন ভূইঞা ১৯৮১ সালের বাংলাদেশ সিভিল সার্ভিসের প্রশাসন ক্যাডারের সদস্য হিসেবে চাকুরিতে যোগদান করেন। চাকুরিজীবনে তিনি প্রশাসনের বিভিন্ন স্তরে সহকারী কমিশনার, উপজেলা নির্বাহী অফিসার, অতিরিক্ত জেলা ম্যাজিস্ট্রেট, কক্সবাজার জেলার জেলা প্রশাসক সহ উপজেলা ও জেলায় বিভিন্ন দায়িত্ব পালন করেন। তিনি অর্থনৈতিক সম্পর্ক বিভাগ, প্রাথমিক ও গণশিক্ষা মন্ত্রণালয়ের এবং মন্ত্রিপরিষদ সচিব হিসেবে দায়িত্ব পালন করেন।
তিনি পরিকল্পনা কমিশনের সদস্য, বাংলাদেশ তৈল, গ্যাস ও খনিজ সম্পদ কর্পোরেশনের (পেট্রোবাংলা) চেয়ারম্যান, বিশ্বব্যাংক, এশীয় উন্নয়ন ব্যাংক এবং ইসলামী উন্নয়ন ব্যাংকের (আইডিবি) বিকল্প গভর্নর ও নির্বাহী পরিচালক হিসেবে দায়িত্ব পালন করেন।
দ্য ক্যাডিজ রেকর্ড
দ্য ক্যাডিজ রেকর্ড হ'ল একটি সাপ্তাহিক সংবাদপত্র (বুধবার প্রকাশিত), যা ক্যাডিজ, কেন্টাকিতে প্রকাশিত হয়। এর ৫,০০০-এরও কম গ্রাহক রয়েছে।
ইতিহাস
এটি কেনটাকি টেলিফোন হিসাবে ৩১ ডিসেম্বর ১৮৮০ সালে প্রকাশ করা শুরু করেছিল। ১৮৯৯ সালে কাগজটির প্রচলন ছিল ১,৩৭৫ অনুলিপি।
১৮৯৮ সালে, জর্জ এইচ পাইকের সাথে অংশীদারিত্ব করে হেনরি আর লরেন্স এই পত্রিকাটি কিনেছিলেন। সেই বছরই ভবনে আগুন লেগেছিল। নতুন মুদ্রণ সরঞ্জাম কেনার পরে পত্রিকার নামটি বদলে ক্যাডিজ রেকর্ড করা হয়।
লরেন্সের পরিচালনায় সংবাদপত্রটি ছিল গণতান্ত্রিক। উদাহরণস্বরুপ, তিনি ব্ল্যাক প্যাচ টোব্যাকো যুদ্ধের ন্যায়বিচারের জন্য লড়াই করার প্ল্যাটফর্ম হিসাবে পত্রিকাটি ব্যবহার করেছিলেন।
জ্যাসমিন
জ্যাসমিন হলেন একজন ভারতীয় অভিনেত্রী। তিনি কিছু হিন্দি চলচ্চিত্রে অভিনয় করেছেন।
জীবনী
১৯৭৯ সালে মুক্তি পাওয়া সরকারি মেহমান চলচ্চিত্রের মাধ্যমে চলচ্চিত্রাঙ্গনে অভিষেক ঘটে তার। এরপর, ১৯৮৪ সালে তার অভিনীত চলচ্চিত্র ডিভোর্স মুক্তি পায়। ১৯৮৮ সালে তার অভিনীত চলচ্চিত্র ভিরানা প্রেক্ষাগৃহে মুক্তি পায়। ১৯৯০ সালে মুক্তিপ্রাপ্ত চলচ্চিত্র হাতিম তাই চলচ্চিত্রে তাকে স্বল্পসময়ের জন্য এক পরীর চরিত্রে দেখা গিয়েছিল। চলচ্চিত্রটি তার অভিনীত সর্বশেষ চলচ্চিত্র।
কোরেশী মাগন ঠাকুর
কোরেশী মাগন ঠাকুর (১৭শ শতক) জন্ম তারিখ ১৬০০ খ্রিস্টাব্দে ও মৃত্যুর তারিখ ১৬৬০ খ্রিস্টাব্দে। আরাকানের মধ্যযুগীয় বাংলা কবি। তার পৈতৃক বাসস্থান চট্টগ্রাম জেলার পটিয়া উপজেলার চক্রশালা। তার রচিত কাব্যগ্রন্থের নাম চন্দ্রাবতী। তিনি সঙ্গীত ও অলঙ্কার শাস্ত্রে পণ্ডিত ছিলেন। আধুনিক গবেষণায় প্রমাণ হয়েছে তার জন্মস্থান সিলেটে। গবেষক অধ্যাপক মুহম্মদ আসাদ্দর আলীর এ গবেষণা জাতীয় স্বীকৃতি পেয়েছে।
সাহিত্য কর্ম
তারই নির্দেশ এবং অনুপ্রেরণায় আলাওল পদ্মাবতী কাব্য রচনা করেন।
ল্য পেই (বুর্কিনা ফাসো)
ল্য পেই বুর্কিনা ফাসোর একটি পত্রিকা। এটি ১৯৯১ সালে প্রতিষ্ঠিত হয়েছিল। ২০১৩ সালে এর প্রচলন ছিল ১০,০০০ অনুলিপি।
শেখ জামাল জাতীয় টেনিস কমপ্লেক্স
শেখ জামাল জাতীয় টেনিস কমপ্লেক্স বাংলাদেশের রাজধানী ঢাকার রমনায় অবস্থিত জাতীয় টেনিস ক্রীড়া অনুশীলনী মাঠ।
ইতিহাস
১৯৭৭ সালে সালে রমনার জাতীয় টেনিস কমপ্লেক্সে প্রতিষ্ঠা করা হয়। রমনা জাতীয় টেনিস কমপ্লেক্সের নাম পরিবর্তন করে বঙ্গবন্ধু শেখ মুজিবুর রহমানের মেঝ ছেলে শহীদ লে. শেখ জামালের নামে নামকরণ করা হয় শেখ জামাল জাতীয় টেনিস কমপ্লেক্স।
অপরাধ
thumb|250px|বিচারক এবং স্বর্গীয় আত্মা প্রতিশোধের লক্ষ্যে অপরাধীর পশ্চাদ্বাবন হয়ে থাকেন, ১৮০৮ সালে [[পিয়েরে-পল প্রুড'হন কর্তৃক অঙ্কিত তৈলচিত্রকর্ম।]] অপরাধ বা কসুর (Crime, Misdemeanor, Felony) হচ্ছে কোন ব্যক্তি কর্তৃক আইনবিরুদ্ধ কাজ। দেশ বা অঞ্চলের শান্তি-শৃঙ্খলা রক্ষার্থে প্রণীত আইনের পরিপন্থী কার্যকলাপই অপরাধ হিসেবে গণ্য করা হয়। অপরাধ গুরুতর কিংবা লঘু - উভয় ধরনেরই হতে পারে। অপরাধের ফলে ব্যক্তিকে অর্থদণ্ড, হাজতবাস বা কারাগারে প্রেরণসহ উভয় দণ্ড কিংবা ক্ষেত্রবিশেষে প্রাণদণ্ডও প্রদান করা হয়ে থাকে। যে বা যিনি অপরাধ করেন বা অপরাধের সাথে সংশ্লিষ্ট থাকেন, তিনি অপরাধী হিসেবে চিহ্নিত। অপরাধ নিয়ন্ত্রণের জন্য আইন প্রয়োগকারী সংস্থা হিসেবে থানাসহ পুলিশ, গোয়েন্দা রয়েছে। অপরাধের গুরুত্ব অনুযায়ী আদালতের মহামান্য বিচারক অপরাধীকে প্রয়োজনীয় ও যথোপযুক্ত শাস্তি দিয়ে থাকেন।
শেখ জামাল জাতীয় টেনিস কমপ্লেক্স
ক্রীড়া স্থাপনা
আটটি নতুন টেনিস কোর্ট তৈরি (ফ্লাড লাইটসহ), একটি জিমনেসিয়াম নির্মাণ, প্রধান গেট সংস্কার ও আধুনিকায়ন, আবাসিক সুবিধা, মিডিয়া সেন্টার স্থাপনসহ আধুনিকায়ন করা হয়।
নির্মাণ
২০১৮ সালে প্রায় ১৮ কোটি টাকা ব্যয়ে কমপ্লেক্সের সংস্কার করা হয়।
অপরাধ
সাধারণতঃ অসৎ কর্মে সংশ্লিষ্ট ব্যক্তি অপরাধের সাথে যুক্ত থাকেন। কিন্তু সাধারণ জনগণও অপরাধের সাথে নিজেকে সংযুক্তি ঘটাতে পারেন। বিপরীতক্রমে মার্কিন যুক্তরাষ্ট্রের আইন অনুযায়ী, মানব নয় এমন ধরনের প্রাণী অপরাধের সাথে যুক্ত হতে পারে না।
সাধারণ ধারণা অনুযায়ী কোন ব্যক্তি, অন্য কোন ব্যক্তি বা সমাজের সমস্যা সৃষ্টিকল্পে যে সকল কাজ করেন তাই অপরাধ। অপরাধ হিসেবে কোন ব্যক্তিকে খুন, জখম, চুরি, ডাকাতি, রাহাজানি, সন্ত্রাসী কর্মকাণ্ড, ধর্ষণ, জালিয়াতি, অর্থপাচার ইত্যাদি রয়েছে যা পৃথিবীর সকল সভ্য দেশেই স্বীকৃত থাকায় দণ্ডনীয়। এছাড়াও, মদ্যপান, কোকেন, হেরোইন, গাজা সেবন, নিষিদ্ধ প্রাণীর মাংস খাওয়াসহ সমাজের বিরুদ্ধ কার্যাবলী সম্পাদন করা অপরাধের আওতাভূক্ত।
উৎপত্তি
অপরাধের ইংরেজি প্রতিশব্দ ক্রাইম যা ল্যাটিন ভাষায় উদ্ভূত সার্নো থেকে এসেছে। এর অর্থ হচ্ছে "আমি সিদ্ধান্ত নিয়েছি, আমি দণ্ডাজ্ঞা দিব"।
কিছু ধর্মে পাপ কার্য্যে অংশগ্রহণকে অপরাধরূপে দেখা হয়। আদম এবং ঈভের শয়তানের প্ররোচনায় গন্ধর্বজাতীয় নিষিদ্ধ ফল গ্রহণকে প্রকৃত পাপ হিসেবে গণ্য করা হয়। দল বা রাষ্ট্রীয় অপরাধ হিসেবে যুদ্ধ অথবা সংঘর্ষ হয়ে থাকে। আধুনিক সভ্যতার ঊষালগ্নে আইনের কতকগুলো ধারা প্রণীত হয়েছে।
বিখ্যাত সমাজবিজ্ঞানী রিচার্ড কুইনী সমাজ এবং অপরাধের মধ্যে সম্পর্কের কথা উল্লেখ করেছেন। তিনি বলেছেন, 'অপরাধ হচ্ছে সামাজিকতার দৃশ্যমান প্রতিফলন'। এ কথার মাধ্যমে তিনি মূলতঃ ব্যক্তির অপরাধে সম্পৃক্ততার প্রেক্ষাপট এবং সামাজিক আদর্শ, ন্যায়-নিষ্ঠার মাধ্যমে জনগণের উপলদ্ধিবোধ জাগ্রতকরণ - উভয় দিকই বিবেচনা করতে বলেছেন।
প্রকারভেদ
অপরাধ মূলতঃ দু'টি ধারায় বিভক্ত।
অনেক দেশই তাদের দেশের জন্যে উপযোগী করে অপরাধের বিষয়বস্তু, আকার-প্রকৃতি, স্তর ক্ষেত্রগুলো মানদণ্ডে নিয়ে আইন প্রণয়ন করে থাকে। এক দেশের আইন, অন্য দেশের জন্যে উপযোগী না-ও হতে পারে। ধর্মীয় এবং বিতর্কিত বিষয়গুলোর প্রেক্ষাপটে দ্রুত আইন প্রণয়ন করা হয়ে থাকে। মোটর সাইকেলে হেলমেট ব্যবহার না করা কিংবা গাড়িতে চালক কর্তৃক মোবাইল ফোন ব্যবহারের ফলে দুর্ঘটনা ঘটায়ও আইন প্রণয়ন করা হয়েছে, যাতে যাত্রীদের জানমালের জন্যে হুমকিস্বরূপ।
বই, চলচ্চিত্র, গান, অথবা ওয়েব পৃষ্ঠা তৈরী করার প্রেক্ষাপটেও যদি প্রকৃত রচয়িতা, নির্মাতার অনুমতিবিহীন অবস্থায় হয়, তবে তা কপিরাইট আইনের আওতায় অপরাধ হিসেবে গণ্য করা হয়। এছাড়াও, অবৈধ ও নিষিদ্ধঘোষিত মাদকদ্রব্য উৎপাদন, প্রস্তুতকরণ, বহন করা কিংবা বিক্রয় করা হয় তবে তা সংশ্লিষ্ট দেশের আইন অনুযায়ী অপরাধ হিসেবে গণ্য হবে।
শাস্তি
বিশ্বের অধিকাংশ দেশেই আইন-শৃঙ্খলা রক্ষার স্বার্থে দক্ষ, প্রশিক্ষিত পুলিশ বাহিনী গঠন করা হয়েছে। এ বাহিনীর প্রধান উদ্দেশ্যই হচ্ছে অপরাধ বন্ধ করা ও অপরাধীকে শনাক্ত করে আইনের আওতায় নিয়ে এসে বিচার প্রক্রিয়া সম্পন্ন করা। সন্দেহের বশবর্তী হয়েও যে-কোন ব্যক্তিকেই গ্রেফতার করার প্রবিধান রয়েছে। গ্রেফতারকৃত ব্যক্তিকে জেরায় এনে প্রয়োজনীয় তথ্যাদির সাহায্যে অপরাধের শিকড় উৎপাটন করা হয়। আদালতের প্রধান হিসেবে মহামান্য বিচারপতি প্রয়োজনীয় স্বাক্ষ্য-উপাত্তের ভিত্তিতে সিদ্ধান্ত দেন যে সংশ্লিষ্ট ব্যক্তি অপরাধী কি-না! যদি ব্যক্তি অপরাধ করে থাকে, তবে তাকে জরিমানা, ক্রোকসহ নির্দিষ্ট সময়ের জন্যে কারাগারে প্রেরণ করা হয়। নতুবা, বেকসুর খালাশ প্রদান করে থাকেন। অপরাধের মাত্রা ব্যাপক ও গুরুতর হলে যাবজ্জীবন কারাদণ্ড কিংবা ফাঁসীকাষ্ঠে ঝোঁলানো হয়ে থাকে। উন্নত দেশসমূহে প্রাণদণ্ডের পরিবর্তে যাবজ্জীবন কারাদণ্ড প্রদান করা হয়। এমেনেস্টি ইন্টারন্যাশনাল এর তথ্য অনুযায়ী যদিও অনেক উন্নত দেশে মৃত্যুদন্ড প্রথা বর্তমান।
মস্তান
মস্তান হল ২০০৪ এর একটি প্রকাশিতব্য বাংলা রোমাঞ্চকর চলচ্চিত্র যার পরিচালক এবং লেখক রবি কিনাগী  ছিলেন। মুখ্য ভূমিকায় অভিনয় করেছেন জিৎ ও স্বস্তিকা মুখোপাধ্যায় আর গুরুত্বপূর্ণ চরিত্রে অভিনয় করেছেন পটনায়েক এবং মিহির দাস। ছবিটি ১৯৯৯ সালের বলিউডের সমালোচক এবং বাণিজ্যিকভাবে সফল সিনেমা 'জানওয়ার' এর অনুমোদনহীন পুনঃনির্মাণ ছিল যাতে মুখ্য ভুমিকায় অভিনয় করেছিলেন অক্ষয় কুমার, কারিশমা কাপুর এবং শিল্পা শেঠী।
পটভূমি
ছবিটি রাজুর (জিৎ) এর জীবন কেন্দ্রিক, সে এক দরিদ্র ছেলে যার মা অনাহারে মারা গেছে। স্থানীয় পাচারকারী ভানুপ্রতাপ তাকে মানুষ করে। সে বড় হয়ে অসামাজিক এবং চোরাচালানকারী  হয়ে ওঠে। যদিও তার সাথে মমতার দেখা হওয়ার পর এবং তার প্রেমে পড়ার পরে আন্ডারওয়ার্ল্ডের সাথে সম্পর্ক ছিন্ন করার সিদ্ধান্ত নেয়। যদিও মমতার বাবা তাদের সম্পর্কের বিষয়টি জানতে পারে এবং তাঁর অতীত তাঁর পথে বাধা হয়ে দাঁড়ায়। হঠাৎ একদিন মমতার বাবার হার্ট অ্যাটাক করে এবং সে শেষ পর্যন্ত এক সিবিআই অফিসার অবিনাশকে বিয়ে করতে বাধ্য হয়। এই ঘটনা রাজুকে একজন নির্মম অপরাধীতে রূপান্তরিত করে। কয়েকদিন পর মমতার স্বামী অবিনাশ একই শহরে ফিরে আসে। সে এসে ভানুপ্রতাপের চোরাচালানের ব্যবসায় সব বন্ধ করে দেয় এর ফল সরূপ রাজু অবিনাশকে খুন করবার সিদ্ধান্ত নেয়। যখন রাজু অবিনাশকে খুন করতে যায় সে মমতার মুখোমুখি হয় এবং মমতা তার কাছে তার স্বামীর প্রাণ ভিক্ষার অনুরোধ করে। রাজু তাদের শহর ছেড়ে চলে যেতে বলে। মমতা যে ট্রেনটিতে ছিল সেটি একটি দুর্ঘটনার কবলে পড়ে। তারা তাদের সন্তানকে হারায়। রাজু আন্ডারওয়ার্ল্ড ছেড়ে দেয় (অবিনাশকে মেরে ফেলতে পারেনি বলে) এবং সে শিশুটিকে খুঁজে পায়।
অভিনয়
মুখ্য ভূমিকায় অভিনয় করেছেন জিৎ তার চরিত্রের নাম রাজু, মমতার চরিত্রে অভিনয় করেছেন স্বস্তিকা মুখোপাধ্যায়, ভানু প্রতাপের চরিত্রে অভিনয় করেছেন হর পটনায়েক, অবিনাশ চৌধুরীর চরিত্রে অভিনয় করেছেন মিহির দাস, দেবেন্দ্র (মমতার বাবা) চরিত্রে অভিনয় করেছেন দেবু বোস এবং অন্যান্য শিল্পীবৃন্দ।
সঙ্গীত
মনমথো মিশ্রের সুরে গান গেয়েছিলেন বলিউড খ্যাত গায়ক বাবুল সুপ্রিয় এবং স্বনামধন্য গায়িকা শিল্পী শ্রেয়া ঘোষাল।
সমালোচকদের চোখে
ছবিটি বেশিরভাগ নেতিবাচক পর্যালোচনা পেয়েছিল এবং বাণিজ্যিকভাবে ব্যর্থ হয়েছিল।
স্পিন (পদার্থবিজ্ঞান)
কোয়ান্টাম বলবিদ্যা ও কণা পদার্থবিজ্ঞানে, স্পিন হলো মৌলিক কণিকা, যৌগিক কণিকা (হ্যাড্রন) এবং পারমাণবিক নিউক্লিয়াসের কৌণিক ভরবেগের একটি স্বকীয় রূপ। thumb|ডাইপোল ক্ষেত্রে নিউট্রন স্পিন কোয়ান্টাম বলবিদ্যায় দুই প্রকার কৌনিক ভরবেগের মধ্যে স্পিন একটি, অন্যটি হলো কাক্ষিক কৌনিক ভরবেগ। স্পিন, প্রতিটি মৌলিক কণিকার একটি গুরুত্বপূর্ণ মৌলিক বৈশিষ্ট্য। কোয়ান্টাম বলবিদ্যার নিয়মানুযায়ী স্পিন কেবলমাত্র কতগুলি বিশেষ মানের হতে পারে যা প্ল্যাংকের ধ্রুবকের পূর্ণসাংখ্যিক বা অর্ধ-পূর্ণসাংখ্যিক গুণিতকের সমান। স্পিন পূর্ণ সংখ্যা হলে কণিকাটি একটি বোসন, অর্ধ-পূর্ণসাংখ্যিক হলে ফার্মিয়ন, তাই স্পিনের গুরুত্ব শুধু কৌণিক ভরবেগের কারণেই নয়, পরিসংখ্যান এর সাথে এর সম্পর্ক পদার্থবিজ্ঞানের একটি মৌলিক সূত্র।
মৌলিক কণিকার স্পিনকে, কণিকাটিকে কতবার পূর্ণ-আবর্তন (৩৬০ ডিগ্রী ঘূর্ণন) করলে এটা আগের মতো দেখাবে তার একটা পরিমাপ, হিসাবে বিবেচনা করা যায়। যেমন; যদি কণিকাটির স্পিন হয় ১, তাহলে একে ১টি পূর্ণ-আবর্তন (৩৬০ ডিগ্রী ঘূর্ণন) করলে এটি আগের মতো দেখাবে, অর্থাৎ কণিকাটি দেখতে অনেকটা এক প্রান্তে তীরচিহ্নযুক্ত সরলরেখাংশের মতন বলে ভাবা যায়। আবার কণিকাটির স্পিন যদি হয় ২, তাহলে আগের রূপে নিতে একে ১/২টি পূর্ণ-আবর্তন (১৮০ ডিগ্রী ঘূর্ণন) করতে হবে, অর্থাৎ এক্ষেত্রে কণিকাটি দেখতে দুইপ্রান্তে তীরচিহ্নযুক্ত সরলরেখাংশ বলে মনে করা যেতে পারে। প্রকৃতিতে স্পিন ১/২ কণিকাও দেখা যায়, যাদেরকে আগের অবস্থায় নিতে ২টি পূর্ণ-আবর্তন (৭২০ ডিগ্রী ঘূর্ণন) প্রয়োজন হয়। আসলে পদার্থ তৈরিকারি মৌলিক কণিকা, ইলেকট্রন বা কোয়ার্কের স্পিন হলো ১/২। আর বলকণিকা, যেমন: গ্রাভিটন (মহাকর্ষের কণিকা) এর স্পিন হলো ২।
শবে বরাত
শবে বরাত বা মধ্য-শা'বান বা লাইলাতুল বরাত হচ্ছে হিজরী শা'বান মাসের ১৪ ও ১৫ তারিখের মধ্যবর্তী রাতে পালিত মুসলিমদের গুরুত্বপূর্ণ রাত। উপমহাদেশে এই রাতকে শবে বরাত বলা হয়। ইসলামী বিশ্বাস মতে, এই রাতে আল্লাহ তার বান্দাদেরকে বিশেষভাবে ক্ষমা করেন। বিশ্বের বিভিন্ন স্থানের অনেক মুসলমান নফল ইবাদাতের মাধ্যমে শবে বরাত পালন করেন। অনেক অঞ্চলে, এই রাতে তাঁদের মৃত পূর্বপুরুষদের জন্য আল্লাহর কাছে ক্ষমা চাওয়ার জন্য প্রার্থনার আয়োজন করা হয়। বারো শিয়া মুসলিমরা, এই তারিখে মুহাম্মদ আল-মাহদির জন্মদিন উদ্‌যাপন করে।  তবে সালাফিরা এর বিরোধিতা করে থাকেন।
শব্দতত্ত্ব
শাবান মাসের ১৫তম রাতকে বিভিন্ন অঞ্চলে বিভিন্ন নামকরণ করা হয়। নামকরণগুলো দুটি বিষয়ের ভিত্তিতে হয়ে থাকে:
উৎস
শবে বরাত একটি ফার্সি শব্দ যার কারণে এই শব্দের ব্যবহার আরবিতে নেই। তবে শাবান মাসের গুরুত্ব রয়েছে। শাবান মাসের মধ্য তারিখের গুরুত্ব রয়েছে।
হাদিস
সিহাহ সিত্তাহ বা বিশুদ্ধ ছয়টি হাদিসগ্রন্থের কোনো কোনো হাদিসে এই রাতের বিশেষত্ব নির্দেশক হাদিস বর্ণিত হয়েছে। এছাড়াও অন্যান্য হাদিস গ্রন্থেও এই রাতের বিশেষত্বের উল্লেখ পাওয়া যায়। হাদিসগুলোর সনদ বিভিন্ন মানের এবং এবিষয়ে মতভেদ বিদ্যমান। হাদিস শাস্ত্রে 'শবে বরাত' বলতে যে পরিভাষাটি ব্যবহার করা হয়েছে, তা হলো "নিসফ শাবান" বা "লাইলাতুন নিসফি মিন শা'বান" তথা "শা'বান মাসের মধ্য রজনী"। একটি হাদীসে বলা হয়েছে,
বিভিন্ন সহীহ হাদীসে বর্নিত আছে, মুহাম্মাদ (সঃ) এ মাসে বেশি বেশি নফল রোযা পালন করতেন। শাবান মাসের রোযা ছিল তার কাছে সবচেয়ে প্রিয়। এমাসের প্রথম থেকে ১৫ তারিখ পর্যন্ত এবং কখনো কখনো প্রায় পুরো শাবান মাসই তিনি নফল সিয়াম পালন করতেন। এ বিষয়ে তাকে প্রশ্ন করা হলে তিনি বলেন, "“এ মাসে রাব্বুল আলামীনের কাছে মানুষের কর্ম উঠানো হয়। আর আমি ভালবাসি যে, আমার রোযা রাখা অবস্থায় আমার আমল উঠানো হোক।”"
- (নাসাঈ, আস-সুনান ৪/২০১; আলবানী, সহীহুত তারগীব ১/২৪৭।[সনদ হাসান] )
হাদিস অনুসারে এই রাত দোয়া কবুল, ক্ষমা প্রার্থনা সহ আল্লাহ'র কাছে চাওয়ার রাত। যথা:
আবূ হুরাইরা বর্ণিত বুখারী ও মুসলিমের হাদীসের বক্তব্য হল আল্লাহ প্রতি রাতের শেষ অংশে দুনিয়ার আকাশে আসেন। আর প্রতি রাতের মধ্যে শাবান মাসের পনের তারিখের রাতও অন্তর্ভুক্ত। অতএব এ হাদীস মতে অন্যান্য রাতের মত শাবান মাসের পনের তারিখের রাতের শেষ তৃতীয়াংশে আল্লাহ পৃথিবীর আকাশে আসেন।
তাকি উসমানি বলেন, "এ কথা বলা একেবারেই ভুল যে, শবেবরাত কোন হাদিস দ্বারা প্রমাণিত নয়। বরং আসল সত্য হল, ১০ জন সাহাবি থেকে এই হাদিস বর্ণিত আছে। যে হাদিসগুলোয় নবী করীম (সা.) এই রাতের ফজিলত বর্ণনা করেছেন। সেই হাদিসগুলোর মধ্যে কিছু হাদিস সনদের দিক থেকে যদিও কিছুটা দূর্বল। যার কারণে কয়েকজন আলেম বলেছেন এই রাতের ফজিলতের কথা ভিত্তিহীন। কিন্তু এর স্বপক্ষে অন্য অনেক হাদিস পাওয়া যায়। যার মাধ্যমে সেগুলোর দূর্বলতা দূর হয়ে যায়।"
সম্পর্কিত প্রথা
ভারত, পাকিস্তান, বাংলাদেশ, শ্রীলঙ্কা, লেবানন, ইরান, আজারবাইজান, তুরস্ক, আফগানিস্তান, উজবেকিস্তান, তাজিকিস্তান, কাজাকিস্তান, তুর্কমেনিস্তান ও কিরগিজস্তান-এ মধ্য শাবান উদযাপিত হয়। সালাফি আরবগণ এই দিনটি পালন করে না, তাদের মতে এইরাতে বিশেষ কোনো ইবাদাতের নির্দেশ নেই। আরব বিশ্বে, সুফি ঐতিহ্যের আরবেরা ও শিয়ারা এই উৎসব পালন করে।
ইরানে বারো ইমাম শিয়ারা শিয়া মতবাদের দ্বাদশ ইমাম মাহদির জন্মদিন হিসেবে এই দিনটি পালন করে। এই রাতে ইরানের সর্বত্র আলোক সাজসজ্জা করা হয়, দোয়া-মাহফিলের আয়োজন করা হয়। ইরাকে এই দিনে বাচ্চারা প্রতিবেশীর বাড়ি গেলে তাদেরকে মিষ্টিমন্ডা খেতে দেওয়া হয়। ইরাকি কুর্দিস্তান ও আফগানিস্তানের সুন্নি মুসলিমগণ রমযানের ১৫ দিন আগে এই পবিত্রদিন পালন করেন। বাংলাদেশসহ ভারতীয় উপমহাদেশে শবে বরাত উপলক্ষে প্রতিটি বাড়িতে আয়োজন করা হয় বিভিন্ন স্বাদের খাবার। এসবের মধ্যে রয়েছে রুটি, বিভিন্ন রুচির হালুয়া, সুজি, মিষ্টান্ন। বিকেলে বা সন্ধ্যায় পাড়া প্রতিবেশিদের মাঝে এসব খাবার বিতরণ ও পরিবেশন করা হয়। শবে বরাত উপলক্ষে বাংলাদেশের সরকারি-বেসরকারি বেতার ও টেলিভিশন চ্যানেলগুলো বিশেষ অনুষ্ঠান সম্প্রচার করে। জাতীয় পত্রিকাগুলো এ দিন বিশেষ ক্রোড়পত্র ও সাময়িকী প্রকাশ করে। শবে বরাতের পর আসন্ন দিনটি বাংলাদেশে সাধারণ ছুটির দিন হিসবে পালিত হয়।
ইন্দোনেশিয়ায় কিছু মুসলমান মসজিদে উস্তাদ বা জাভা ও মাদুরায় কায়ি নামে পরিচিত ধর্মীয় নেতার বক্তৃতা (সেরামাহ) শোনে ও দলীয়ভাবে জিকির করে। ইন্দোনেশিয়ায় এই প্রথা পালিত হয় না বললেই চলে, তবে আচেহ, পশ্চিম সুমাত্রা ও দক্ষিণ কালিমান্তা অঞ্চলে ব্যাপকভাবে পালিত হয়। দক্ষিণ এশিয়ায় মুসলিমগণ  মিষ্টান্ন বানায় (বিশেষত হালুয়া বা জর্দা) ১৫ই শাবান সন্ধ্যার সময় প্রতিবেশী ও দরিদ্রদের দেওয়ার জন্য। বসনিয়াতেও শাবানের ১৫তম রাতে হালুয়া বিতরণের এই প্রথা পালিত হয়, এবং বাকি তিনটি পবিত্র দিনেও হালুয়া বিতরণ করা হয়: শবে কদর, শবে মেরাজ ও লাইলাতুল রাগাইব।
ইমাম আল-মাহদীর জন্মদিন
বারো ইমাম শিয়াদের বক্তব্য অনুসারে, মুহাম্মাদ আল-মাহদী, সর্বশেষ শিয়া ইমাম ১৫ শাবানে জন্মগ্রহণ করেন। শিয়ারা এই দিনে মুহাম্মাদ আল-মাহদির জন্মদিন পালন করে এবং নামাজ, রোজা ও ইবাদত করে সময় কাটায়। মধ্য শাবানের রাতে ইরানি শহরগুলোকে সাজিয়ে তোলা হয়।
তারিখ
যদিও ইসলামি পঞ্জিকায় মধ্য শা'বানের তারিখ সবসময় একই থাকে, তবে গ্রেগরীয় পঞ্জিকায় প্রতি বছর তারিখটি আগের বছরের তারিখের থেকে প্রায় ১১ দিন আগে আসে, যেহেতু ইসলামি পঞ্জিকা হল চন্দ্রভিত্তিক এবং গ্রেগরীয় পঞ্জিকা সৌরভিত্তিক।
মালাখি
মালাখি হলো ইহুদি ধর্মের শেষ নবি। তাকে মালাখির পুস্তক নামক হিব্রু বাইবেলের সর্বশেষ বইয়ের রচয়িতা বলে মনে করা হয়। ১৮৯৭ সালে ইস্টনের বাইবেল অভিধান অনুযায়ী মালাখি নামটিকে কোন যথাযথ নাম হিসেবে নির্দেশ না করে আক্ষরিক অর্থ হিসেবে অভিধানে "যিহোভার বার্তাবাহক" উল্লেখ করা হয়েছে। পুরাতন নিয়মে মালাখির গ্রিক নাম হিসেবে ἐν χειρὶ ἀγγέλου αὐτοῦ, ("ঈশ্বরের বার্তাবাহকের দ্বারা") দেওয়া হয়েছে।
নবি ইজরার পুস্তকে তার উল্লেখ নেই এবং মালাখি দ্বিতীয় মন্দিরের নির্মাণ সম্পর্কে নিজের পুস্তকে কিছু লিখেননি। ১৯০৬ সালের জিউইশ এনসাইক্লোপিডিয়াতে তার আগমনকে নবি হগয় ও জাকারিয়ার পরে উল্লেখ করা হয়েছে। এবং বিশ্বাস করা হয় যে তিনি উনার ভবিষ্যতবাণীগুলো পারস্য থেকে নবি নহিমিয়ে আসার পরে তথা ৪২০ খ্রিস্টপূর্ব সালে করেছিলেন, অথবা নহিমিয়ে ফেরার পূর্বে যদি আমরা  কে  এর সাথে তুলনা করি ( এর সাথে  তুলনাপূর্বক)। হিব্রু বাইবেলের গ্রিক অনুবাদে বারো গৌণ নবির পুস্তকের শেষে মালাখির পুস্তক রাখা হয়।
নাম
যেহেতু মালাখির নাম বাইবেলের কোথাও পায় যায়না তাই কিছু গবেষক সন্দেহ করেন যে আসলেই মালাখি নবি প্রকৃত নাম কিনা। মালাখির পুস্তকে নবির সম্পর্কে ব্যক্তিগত তথ্য পাওয়া যায়না যা হিব্রু বাইবেল ও পুরাতন নিয়মের পুস্তকগুলোতে হয়নি। নবির নাম হিব্রু শব্দ মাল'আখি যার অর্থ "আমার বার্তাবাহক" এর উল্লেখ পাওয়া যায় শ্লোকে ( এর সাথে তুলনাপূর্বক)। কিন্তু সেটা ভাবাটা অযৌক্তিক হবে কেননা "ইয়াহ" শব্দটি যেখানে মাল'আখিয়াহ এ ব্যবহৃত হয় যার অর্থ "এলোহিমের বার্তাবাহক"। নবি হগয়কে প্রকৃতপক্ষে এলোহিমের বার্তাবাহক বলা হয় ।
কর্ম
মালাখির সময়ের ইহুদিদের ব্যাপারে ইজরা ও মালাখির পুস্তকে রয়েছে কিন্তু যদি ইষ্রার নাম সত্যিকার অর্থে পুস্তকের সাথে সম্পৃক্ত হয় তবে সেটা নবিদের পুস্তক সংগ্রহকারীদের ভুলে যাওয়ার কথা নয় যারা ইষ্রার শতবর্ষ পরে এগুলো সংগ্রহ করেছিলো। বিভিন্ন ধর্মীয় বয়ান রয়েছে জেরুবাবেল ও নহিমিয়ের পুস্তক সহ বাকি নবিদের পুস্তক সম্পর্কে এবং সূত্রানুসারে মালাখিকে লেবির গোত্রের সম্মানিত পরিবারের সদস্য হিসেবে বলা হয়। কিছু বাইবেল গবেষক এই উপাধির ভিত্তিতে ( কে  ও  শ্লোকের সাথে তুলনা করে) তাকে বেনামী ঘোষণা করে। অধ্যাপক জি. জি. ক্যামেরন এই প্রস্তাব করেন যে "মালাখি" শব্দটি ল্যাটিন শব্দ "অ্যাঞ্জেলিকাস" এর ন্যায় গুণবাচক হতে পারে যার অর্থ "যাকে বার্তাবাহক বা উদ্দেশ্যের জন্য দায়িত্ব প্রদান করা হয়েছে"।
সময়কাল
মালাখির সময়কালের ব্যাপারে নানা মত রয়েছে, কিন্তু বেশিরভাগ গবেষকদের বিশ্বাস মালাখি পারসিক যুগ এবং ৫১৬ খ্রিস্টপূর্ব সালে দ্বিতীয় মন্দির নির্মাণের সময় ভবিষ্যতবাণী করেছিলেন। (এবং তুলনা করে)। পুস্তকে নবি "জনগণের রাজ্যপতি" উল্লেখ করেন (হিব্রু ভাষায় "পিখাহ", ) যা হগয় ও নহিমিয়েও তাদের বইতে উল্লেখ করেছেন ( ও )। বইতে যে সামাজিক অবস্থার কথা ব্যাখ্যা করা হয় তা মূলত পারসিক যুগের। নির্দিষ্ট করে বললে মালাখির অস্তিত্ব সম্ভবত নবি ইষ্রা ও নহিমিয়ের সময়ে ছিলো। যে অপব্যবহারগুলো মালাখি তার বইতে উল্লেখ করেছেন সেগুলো নহিমিয়ের জেরুজালেমে ৪৩২ খ্রিস্টপূর্ব সালে দ্বিতীয়বার পরিদর্শনে প্রাপ্ত বর্ণনার সাথে মিলে যায়  যা দেখে মনে হয় এটা অনেকটাই সুনিশ্চিত যে তিনি নহিমিয়ের সময় বা তার পরে ভবিষ্যতবাণী করেছিলেন।
ঙ্গাগ-দ্বাং-নাম-ম্খা'-ব্জাং-পো
ঙ্গাগ-দ্বাং-নাম-ম্খা'-ব্জাং-পো (১৬৯০-১৭৫০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঞ্চান্নতম দ্গা'-ল্দান-খ্রি-পা বা প্রধান ছিলেন।
সংক্ষিপ্ত জীবনী
ঙ্গাগ-দ্বাং-নাম-ম্খা'-ব্জাং-পো ১৬৯০ খ্রিষ্টাব্দে তিব্বতের আমদো অঞ্চলের ল্দান-থাং নামক একটি ছোট শহরে জাম-ত্শা-ঙ্গো-রাং  নামক পরিবারগোষ্ঠীতে জন্মগ্রহণ করেন। তার পিতার নাম ছিল জাম-ত্শা-দ্কোন-ম্ছোগ-স্ক্যাব্স  এবং মাতার নাম ছিল ক্লু-মো-স্ক্যিদ । ন্যাং-ত্শাং-ছেন-পো  নামক এক বৌদ্ধ পণ্ডিত তাকে শিক্ষার্থীর শপথ প্রদান করেন। ১৭০৫ খ্রিষ্টাব্দে তিনি লাসা যাত্রা করেন। লাসা শহরে তিনি দ্রেপুং বৌদ্ধবহার বিশ্ববিদ্যালয়ের গোমাং মহাবিদ্যালয় থেকে শিক্ষালাভ করেন। এই সময় তার উল্লেখযোগ্য শিক্ষক ছিলেন ঙ্গাগ-দ্বাং-ব্রত্সোন-'গ্রুস  নামক প্রথম 'জাম-দ্ব্যাংস-ব্ঝাদ-পা  এবং দ্পাল-ল্দান-গ্রাগ্স-পা  নামক একান্নতম দ্গা'-ল্দান-খ্রি-পা।  সায়ত্রিশ বছর বয়সে তিনি পঞ্চম পাঞ্চেন লামার নিকট হতে ভিক্ষুর শপথ লাভ করেন। এরপর তিনি গ্যুতো তন্ত্র মহাবিদ্যালয়ে শিক্ষালাভ করেন ও শিক্ষা শেষে এই মহাবিদ্যালয়ের প্রধান হিসেবে দায়িত্ব পালন করেন। ১৭৪৬ খ্রিষ্টাব্দে তিনি দ্গা'-ল্দান বৌদ্ধবিহারের পঞ্চান্নতম প্রধান হিসেবে নির্বাচিত হন ও এই পদে তিনি পাঁচ বছর থাকেন। মধ্য তিব্বতের তৎকালীন শাসক ফো-ল্হা-নাস-ব্সোদ-নাম্স-স্তোব্স-র্গ্যাস  এই সময় তার পৃষ্ঠপোষক ছিলেন। ফো-ল্হা-নাস-ব্সোদ-নাম্স-স্তোব্স-র্গ্যাসের দ্বিতীয় পুত্র ও পরবর্তী শাসক 'গ্যুর-মেদ-র্নাম-র্গ্যালের  সঙ্গে বিরোধের ফলে ঙ্গাগ-দ্বাং-নাম-ম্খা'-ব্জাং-পোকে দ্গা'-ল্দান-খ্রি-পার পদ ছেড়ে দিতে হয়।
তাফাজ্জুল হক হবিগঞ্জী
তাফাজ্জুল হক হবিগঞ্জী (১৯৩৮ — ২০২০) ছিলেন একজন বাংলাদেশি দেওবন্দি ইসলামি পণ্ডিত, রাজনীতিবিদ। তিনি হেফাজতে ইসলাম বাংলাদেশ ও জমিয়তে উলামায়ে ইসলাম বাংলাদেশের সহ-সভাপতি ছিলেন। তিনি জামিয়া ইসলামিয়া আরাবিয়া উমেদনগরের মুহতামিম হিসেবেও দায়িত্ব পালন করেছেন। তার সম্মানে ঢাকা-সিলেট মহাসড়কের শায়েস্তাগঞ্জ পৌরসভার মেইন রোড থেকে দক্ষিণমুখী বিরামচর-সাবাজপুর এলাকার রাস্তার নামকরণ করা হয়েছে “হাফেজ তাফাজ্জল হক (রহ.) সড়ক ” ।
জন্ম ও বংশ
তাফাজ্জুল হক ১৯৩৮ সালে হবিগঞ্জ শহরের অদূরে কাটাখালী গ্রামে জন্মগ্রহণ করেন। তার পিতা আব্দুন নূর ছিলেন একজন আলেম। তার নানা আল্লামা শাহ আসাদুল্লাহ, নিজের অধিকারে একজন বুজুর্গ আলেমে দ্বীন এবং বৃটিশ বিরোধী আন্দোলনের সক্রিয় কর্মী ছিলেন। ৫ ভাইয়ের মধ্যে তাফাজ্জুল হক বড়।
শিক্ষাজীবন
তিনি হবিগঞ্জের অদূরে রায়ধর গ্রামের জামিয়া সা’দিয়্যায় প্রাথমিক শিক্ষা অর্জন করেন। সেখানে তার মামা আল্লামা মুখলিসুর রহমানের নিকট আরবি ব্যাকরণ ও আরবি ভাষা রপ্ত করেন। তার মামা হুসাইন আহমদ মাদানির ছাত্র ছিলেন।
প্রাথমিক স্তরের পড়াশোনা শেষ করে তিনি দারুল উলুম হাটহাজারীতে গমন করেন। সেখানে তিনি ফিকহ, উসূলে ফিকহ, তাফসীর, উসূলে তাফসীর, হাদীস ও উসূলে হাদীস, মানতেক-ফালসাফাসহ ইসলামের বিভিন্ন শাখার জ্ঞান অর্জন করেন। এখান থেকে ১৯৬১ সনে দাওরায়ে হাদীস (মাস্টার্স) সম্পন্ন করেন।
তারপর তিনি পাকিস্তানে চলে যান। সেখানে জামিয়া আশরাফিয়া, লাহোরে দ্বিতীয়বার দাওরায়ে হাদীসে ভর্তি হন। লাহোরে থাকাকালীন তিনি ‘খানকায়ে রায়পুরের’ (সাহারানপুর) প্রসিদ্ধ আলেম আব্দুল কাদের রায়পুরীর ইসলাহী মজলিসে উপস্থিত হতেন। তার খানকায় এক সপ্তাহ অবস্থানও করেছেন। তার জানাযায়ও উপস্থিত হয়েছিলেন।
এরপর তিনি খানপুরে গমন করেন। সেখানে হাফিযুল হাদীস আব্দুল্লাহ দরখাস্তীর নিকট তাফসীরের বিশেষ পাঠ গ্রহণ করেন।
এরপর তিনি ভারতের বিখ্যাত দারুল উলুম দেওবন্দে গমন করেন। দেওবন্দ গমনের পথে তিনি তাবলীগ জামাতের আমীর আল্লামা ইউসুফ কান্ধলভির সাক্ষাত লাভ করেন। আল্লামা ইউসুফ কান্ধলভি তাকে সাহারানপুরে আল্লামা জাকারিয়া কান্ধলভির কাছে পৌঁছিয়ে দেন। তৎকালীন সময়ে দারুল উলুম দেওবন্দে পাকিস্তানি কোন ছাত্র ভর্তি হওয়ার নিয়ম না থাকায় কারী মুহাম্মদ তৈয়বের অনুমতিতে তিনি খুসূসী দরস (বিশেষ পাঠ) গ্রহণ করেন। সুনান আত-তিরমিজী পড়েন শাইখ ইবরাহীম বলিয়াভীর নিকট। তাফসীরে বায়যাবী পড়েন আল্লামা ফখরুল হাসান মুরাদাবাদীর নিকট। কারী মুহাম্মদ তৈয়বের হুজ্জাতুল্লাহিল বালিগার দরসেও অংশগ্রহণ করেছিলেন।। ১৯৬৩ সনে তিনি দেশে ফিরে আসেন।
কর্মজীবন
পাকিস্তান ও ভারতে পড়ালেখা শেষ করে দেশে ফিরে প্রথমে কুমিল্লার দারুল উলুম বরুড়া মাদ্রাসায় শিক্ষকতা শুরু করেন। তিন বছর এ মাদ্রাসায় হাদীস, তাফসীর ও ফুনূনাতের বিভিন্ন কিতাবের দরস দেন।
১৯৭১ সালের ১৬ ডিসেম্বর হবিগঞ্জের জামিয়া ইসলামিয়া আরাবিয়া উমেদনগরে যোগদান করেন। মৃত্যু পর্যন্ত এই মাদ্রাসার আচার্য ও শায়খুল হাদিস হিসেবে দায়িত্ব পালন করেছেন।
তিনি মহিলাদের জন্য জামিয়া শারইয়্যাহ মহিলা মাদ্রাসা প্রতিষ্ঠা করেছেন।
তাসাউফ
হবিগঞ্জী প্রথমে মুফতি ফয়জুল্লাহর নিকট বায়আত হন। তার মৃত্যুবরণের পর সিলেটের দক্ষিণ সুরমা উপজেলার বৃহত্তর রেঙ্গা এলাকার আল্লামা বদরুল আলম (শায়খে রেঙ্গার) নিকট বায়আত হন। তিনি হুসাইন আহমদ মাদানির ছাত্র ও খলীফা ছিলেন। দীর্ঘদিন রিয়াযত-মুজাহাদার পর শায়খে রেঙ্গা তাকে ইজাযত ও খেলাফত দান করেন।
মৃত্যু
শ্বাসকষ্টজনিত কারণে তিনি ৫ জানুয়ারী ২০২০ মৃত্যুবরণ করেন। একদিন পর উমেদনগর মাদ্রাসায় তার জানাযা অনুষ্ঠিত হয়। জানাযায় ইমামতি করেন তার বড় ছেলে মাসরুরুল হক। তার জানাযায় কয়েক লক্ষ মানুষ অংশগ্রহণ করে। মৃত্যুকালে তার বয়স হয়েছিল ৮২ বছর।
তার সম্মানে ঢাকা-সিলেট মহাসড়কের শায়েস্তাগঞ্জ পৌরসভার মেইন রোড থেকে দক্ষিণমুখী বিরামচর-সাবাজপুর এলাকার রাস্তার নামকরণ করা হয়েছে “হাফেজ তাফাজ্জল হক (রহ.) সড়ক ” ।
ধম্মালোক মহাস্থবির
ধম্মালোক মহাস্থবির (দেবনাগরী: धम्मालोक महास्थविर) (জন্ম দাসরত্ন তুলাধর) (১৬ জানুয়ারি ১৮৯০ – ১৭ অক্টোবর ১৯৬৬) হলেন একজন নেপালি বৌদ্ধ ভিক্ষু, যিনি ১৯৩০ ও ১৯৪০ এর দশকে নেপালে থেরোবাদী বৌদ্ধধর্মের নবজাগরণের গুরুত্বপূর্ণ ভূমিকা রাখেন। এ কারণে স্বৈরশাসক রাণাদের শাসনামলে তাকে নেপাল থেকে বহিষ্কার করা হয়।
ধম্মালোক নেপাল ভাষার পুনর্জাগরণের অন্যতম লেখক ছিলেন। সরকারি নিপীড়ন সত্ত্বেও তিনি থেরোবাদ বৌদ্ধধর্ম এবং নেপাল ভাষার প্রচারণা চালিয়ে যান।
প্রাথমিক জীবন
ধম্মালোক (বিকল্প নাম: ভিক্ষু ধম্মালোক মহাথেরো, ধর্মালোক; জন্ম নাম: দাসরত্ন তুলাধর) কাঠমান্ডুর অসন ধলাসিক্বে একটি ব্যবসায়ী পরিবারে জন্মগ্রহণ করেন। তার পিতা কেশসুন্দর এবং মা বেখা লক্ষ্মী তুলাধর। দাসরত্ন তার প্রাথমিক জীবনে তিব্বতে ব্যবসায়িক কাজে নিয়োজিত ছিলেন এবং ডাকনাম "বারান সাহু" (बारां साहु) নামে পরিচিত ছিলেন।
তিনি দিব্যলক্ষ্মীর সাথে বিবাহ বন্ধনে আবদ্ধ হন, যাদের ঘরে দুই ছেলে এবং এক মেয়ের জন্ম হয়। স্ত্রীর মৃত্যুর পর গভীর দুঃখ এবং ভারতে রাহুল সংকৃত্যায়নের সাথে সম্পর্কের কারণে তিনি ধর্মতত্ত্বের প্রতি আকৃষ্ট হন। তার জ্যেষ্ঠ পুত্র গজ রত্নও সন্ন্যাসব্রত গ্রহণ করেন এবং অনিরুদ্ধ মহাথেরা নাম ধারণ করেন।
কারাবাস এবং সন্ন্যাসব্রত
কিন্দু বহায় প্রত্যাবর্তনের পর তিনি নেপাল ভাষায় চিরাচরিত প্রথার বিরুদ্ধে লেখালেখি শুরু করেন। ভারতের বেনারস থেকে প্রকাশিত লোকায় কুচল কুব্যবহার সুধার ("লোকজ খারাপ প্রচলন এবং কদাচার সংশোধন") এবং ধর্ময় নামায় পাপ ("ধর্মের নামে পাপ") তার উল্লেখযোগ্য ও বিখ্যাত গ্রন্থ। ধম্মালোক সংস্কৃত ভাষায় অশ্ব ঘোষের লেখা বুদ্ধের জীবনীসংক্রান্ত গ্রন্থ বুদ্ধ চরিত নেপাল ভাষায় অনুবাদ করেন। তার অন্যান্য উল্লেখযোগ্য গ্রন্থের মধ্যে ভ্রমণকাহিনী মহাচীন যাত্রা ১৯৫০ খ্রিষ্টাব্দে কালিম্পং থেকে প্রকাশিত হয়। ধম্মালোক ১৯৩৫ খ্রিষ্টাব্দে সারনাথ থেকে উচ্চতর ভিক্ষুব্রত গ্রহণ করেন।
নির্বাসন
১৯৪৩ খ্রিষ্টাব্দে ধম্মালোক স্বয়ম্ভুতে আনন্দকুটি বিহার প্রতিষ্ঠা করেন, যা আধুনিক নেপালের প্রথম থেরোবাদী বৌদ্ধ বিহার। বিহারটি ক্রমেই নেপালের থেরোবাদী সম্প্রদায়ের কেন্দ্রে পরিণত হয়।
তবে বৌদ্ধ ভিক্ষুদের বৌদ্ধধর্ম এবং নেপাল ভাষার প্রচারের এই কর্মকাণ্ডকে সরকার অবৈধ ঘোষণা করে এবং এই কর্মকাণ্ড বন্ধের সরকারি আদেশ পালনে অস্বীকৃতির জন্য ১৯৪৪ খ্রিষ্টাব্দে ধম্মালোক, প্রজ্ঞানন্দ মহাস্থবির এবং কুমার কাশ্যপ মহাস্থবিরসহ আটজন ভিক্ষুকে নেপাল থেকে নির্বাসিত করা হয়। নির্বাসিত ভিক্ষুরা প্রথমে ভারতের কুশীনগর এবং সেখান থেকে সারনাথে গমন করে। সারনাথে ১৯৪৪ খ্রিষ্টাব্দের ৩১ নভেম্বরের পূর্ণিমায় তারা "ধর্মোদয় সভা" নামক সংগঠন প্রতিষ্ঠা করেন। "ধর্মোদয় সভা" বৌদ্ধ ধর্মীয় বই এবং ধর্মোদয় নামক সাময়িকী প্রকাশ করে।
ধম্মালোক নির্বাসিত অবস্থায় ভারত, তিব্বত ও ভুটানে দিন অতিবাহিত করেন এবং নিষেধাজ্ঞা প্রত্যাহার করা হলে ১৯৪৬ খ্রিষ্টাব্দের ৫ জুন কাঠমান্ডুতে ফিরে আসেন। ১৯৪৬ থেকে ভারতীয় বৌদ্ধ সম্প্রদায় কর্তৃক ক্রমাগত চাপের ফলে নেপালের সরকার সেন্সরিংয়ের মাধ্যমে নেপাল ভাষায় প্রকাশনার ওপর আংশিকভাবে নিষেধাজ্ঞা প্রত্যাহার করে। ধম্মালোক তার পরবর্তী জীবন লেখালেখি করে কাটান। এছাড়া তিনি বুদ্ধের জন্ম ও বাল্যকাল কাটানো স্থান লুম্বিনী এবং কপিলাবস্তুর উন্নয়নেও গুরুত্বপূর্ণ ভূমিকা রাখেন। ধম্মালোক আনন্দকুটি বিহারে মৃত্যুবরণ করেন।
হেনরি শ্রেণিবিন্যাস ব্যবস্থা
হেনরি ক্লাসিফিকেশন সিস্টেম বা হেনরি শ্রেণিবিন্যাস ব্যবস্থা হল একটি দীর্ঘস্থায়ী পদ্ধতি, যার মাধ্যমে আঙুলের ছাপগুলিকে এক-থেকে-অনেক অনুসন্ধানের জন্য শারীরবৃত্তীয় বৈশিষ্ট্য অনুসারে সাজানো হয়। এটি ব্রিটিশ ভারতে অপরাধ তদন্তের জন্য ১৯তম শতকের শেষদিকে হেমচন্দ্র বসু, কাজি আজিজুল হক ও স্যার এডওয়ার্ড হেনরি দ্বারা বিকশিত হয়েছিল। ১৯৯০-এর দশক পর্যন্ত আধুনিক দিনের এএফআইএস (স্বয়ংক্রিয় আঙ্গুলের ছাপ সনাক্তকরণ ব্যবস্থা) শ্রেণিবিন্যাস পদ্ধতির ভিত্তি ছিল। সাম্প্রতিক বছরগুলিতে, হেনরি শ্রেণিবিন্যাস ব্যবস্থা সাধারণত রিজ প্রবাহ শ্রেণিবিন্যাস পদ্ধতির দ্বারা প্রতিস্থাপিত হয়েছে।
ইতিহাস ও উন্নয়ন
যদিও আঙুলের ছাপের বৈশিষ্ট্যগুলি ১৬০০-এর দশকের মাঝামাঝি পর্যন্ত অধ্যয়ন করা হয়েছিল, তবে ১৯তম শতকের মাঝামাঝি পর্যন্ত শনাক্তকরণের মাধ্যম হিসাবে আঙুলের ছাপের ব্যবহার ঘটেনি। স্যার উইলিয়াম জেমস হার্শেল মোটামুটি ১৮৫৯ সালে আবিষ্কার করেন যে আঙুলের ছাপ সময়ের সাথে স্থিতিশীল থাকে এবং প্রত্যেক ব্যক্তিদের পৃথক পৃথক হয়; হুগলি জেলার প্রধান ম্যাজিস্ট্রেট হিসেবে তিনিই প্রথম ব্যক্তি যিনি ১৮৭৭ সালে ভারতের জুঙ্গিপুরে আঙুলের ছাপ ও হাতের ছাপকে শনাক্তকরণ, আইনি নথিতে স্বাক্ষর ও লেনদেন প্রমাণীকরণের মাধ্যম হিসেবে ব্যবহার করেছিলেন। এই সময়ে সংগৃহীত আঙুলের ছাপ নথিগুলি শুধুমাত্র একবারই যাচাইয়ের জন্য ব্যবহার করা হয়েছিল; একটি উপায় হিসাবে নথিগুলি যৌক্তিকভাবে দায়ের ও অনুসন্ধান করা হবে, যা তখনো উদ্ভাবিত হয়নি।
সেই সময়ে, আঙ্গুলের ছাপের বিকল্প ছিল বার্টিলোনেজ, যা অ্যানথ্রোপোমেট্রি নামেও পরিচিত। আলফোনস বার্টিলন দ্বারা ১৮৭৯ সালে বিকশিত, বার্টিলোনেজ অপরাধীদের শনাক্ত করার জন্য শরীরের অঙ্গ পরিমাপের একটি সূক্ষ্ম পদ্ধতি নিয়ে গঠিত ছিল। ব্রিটিশ ভারতীয় পুলিশ বাহিনী ১৮৯২ সালে অ্যানথ্রোপোমেট্রি গ্রহণ করে। দুই বছর পর, ভারতের বেঙ্গল পুলিশের ইন্সপেক্টর জেনারেল স্যার এডওয়ার্ড হেনরি অপরাধী শনাক্তকরণের জন্য আঙুলের ছাপ ব্যবহারে আগ্রহী হন।
গ্যালটনের আঙুলের ছাপ দ্বারা প্রভাবিত হয়ে, তিনি ১৮৪৯ সালে নিয়মিত যোগাযোগ করেছিলেন; এবং এডওয়ার্ড হেনরি ১৮৯৬ সালের জানুয়ারি মাসে বেঙ্গল পুলিশকে তাদের নৃতাত্ত্বিক পরিমাপের পাশাপাশি বন্দীদের আঙুলের ছাপ সংগ্রহ করার নির্দেশ দেন। গ্যালটনের শ্রেণিবিন্যাস পদ্ধতির প্রসারিত করে, তিনি ১৮৯৬ সাল ১৯২৫ সালের মধ্যে হেনরি শ্রেণিবিন্যাস ব্যবস্থা তৈরি করেছিলেন। তাকে প্রাথমিকভাবে কাজি আজিজুল হক ও হেমচন্দ্র বসু সাহায্য করেছিলেন। কাজি আজিজুল হক আঙ্গুলের ছাপের নিদর্শনগুলির উপর ভিত্তি করে ১০২৪ টি স্মৃতির কক্ষ সাজানোর এডওয়ার্ড হেনরির ধারণার পরিপূরক করার জন্য একটি গাণিতিক সূত্র তৈরি করেছিলেন এবং হেমচন্দ্র বসু আঙুলের ছাপকে উপ-শ্রেণিবদ্ধ করার পদ্ধতিতে বিভিন্ন উন্নতির প্রবর্তন করেছিলেন। উভয়ই, হেনরির সুপারিশের ভিত্তিতে, তাদের অবদানের জন্য ব্রিটিশ সরকার কর্তৃক বহু বছর পরে স্বীকৃতি লাভ করেন।  ১৮৯৯ সালে বিশ্বব্যাপী গ্রহণযোগ্যতা পায়। অ্যানথ্রোপোমেট্রির সঙ্গে হেনরি শ্রেণিবিন্যাস ব্যবস্থার তুলনা করার জন্য ১৮৯৭ সালে একটি কমিশন প্রতিষ্ঠিত হয়েছিল। ফলাফলগুলি আঙুলের ছাপের পক্ষে অপ্রতিরোধ্য হওয়ায়, গভর্নর জেনারেল কর্তৃক ব্রিটিশ ভারতে আঙুলের ছাপ প্রবর্তন করা হয়েছিল এবং নৃতাত্ত্বিক বা অ্যানথ্রোপোমেট্রি পদ্ধতি ১৯৯০ সালে প্রতিস্থাপিত হয়েছিল। হেনরিকে ১৯০০ সালে স্থানীয় পুলিশ বাহিনীর পুনর্গঠনে ও একটি ফিঙ্গারপ্রিন্ট ব্যুরো প্রতিষ্ঠায় সহায়তা করার জন্য দক্ষিণ আফ্রিকার নাতালে পাঠানো হয়েছিল। দক্ষিণ আফ্রিকায় তার প্রচেষ্টা অত্যন্ত সফল হয়েছিল; এবং স্যার এডওয়ার্ড হেনরি ১৯০১ সালে ব্রিটেনে ফিরে আসেন এবং অপরাধ তদন্ত বিভাগের (সিআইডি) প্রধান স্কটল্যান্ড ইয়ার্ডের সহকারী কমিশনার নিযুক্ত হন। একই বছরে, স্কটল্যান্ড ইয়ার্ডে প্রথম ইউকে ফিঙ্গারপ্রিন্ট ব্যুরো প্রতিষ্ঠিত হয়েছিল।
অঁরি মোয়াসঁ
থাম্ব|263x263পিক্সেল|ফের্দিনঁ-ফ্রেদেরিক-অঁরি মোয়াসঁ এর স্মৃতিসৌধ ফের্দিনঁ-ফ্রেদেরিক-অঁরি মোয়াসঁ (Ferdinan-Frédéric-Henri Moissan) (২৮শে সেপ্টেম্বর ১৮৫২, প্যারিস, ফ্রান্স - ২০শে ফেব্রুয়ারি, ১৯০৭, প্যারিস, ফ্রান্স) একজন নোবেল পুরস্কার বিজয়ী ফরাসি রসায়নবিদ। তিনি সর্বপ্রথম ফ্লোরিন নামক গ্যাসীয় মৌলিক পদার্থটি গবেষণাগারে পৃথক করে এটির বৈশিষ্ট্য নির্ধারণ করতে সক্ষম হন। বর্তমান আধুনিক যুগে ফ্লোরিন গ্যাসটি বহু বিচিত্র ক্ষেত্রে প্রয়োগ করা হয়। এছাড়া তিনি মোয়াসঁ বৈদ্যুতিক চুল্লী উদ্ভাবনের জন্যও পরিচিত। রসায়নে বিভিন্ন অবদানের জন্য তিনি ১৯০৬ সালে রসায়নে নোবেল পুরস্কার লাভ করেন। তিনি আন্তর্জাতিক আণবিক ভর কমিটির একজন মূল সদস্য ছিলেন।
শিক্ষাজীবন
মোয়াসঁ ১৮৭৪ সালে ফ্রান্সের প্যারিস বিশ্ববিদ্যালয় (Université de Paris, ইউনিভের্সিতে দ্য পারি) থেকে স্নাতক হন। এরপর তিনি প্যারিসের একল সুপেরিয়র দ্য ফার্মাসি-তে (École Supérieure de Pharmacie, "উচ্চতর ঔষধবিদ্যা বিদ্যালয়") পড়াশোনা করে ১৮৭৯ সালে প্রথম শ্রেণীর ঔষধবিদ হিসেবে উত্তীর্ণ হন। ১৮৮০ সালে সর্বন বিশ্ববিদ্যালয়ের বিজ্ঞান অনুষদ থেকে ডক্টরেট সনদ লাভ করেন। ১৮৮৬ সালে তিনি একল সুপেরিয়র দ্য ফার্মাসিতে বিষবিজ্ঞানের অধ্যাপক পদ লাভ করেন এবং ১৮৮৯ সালে একই প্রতিষ্ঠানে খনিজ রসায়নের অধ্যাপক পদে নিযুক্ত হন ও এর এক বছর পরে সর্বন বিশ্ববিদ্যালয়ের বিজ্ঞান অনুষদের ভৌত রসায়ন বিভাগের সভাপতি নিযুক্ত হন।
কর্মজীবন
এর আগে ১৮৮৪ সাল থেকে তিনি ফ্লোরিনের যৌগগুলির ব্যাপারে গবেষণাকাজ শুরু করেন। এর দুই বছর পর ১৮৮৬ সালে তিনি হাইড্রোফ্লোরিক অ্যাসিডে পটাসিয়াম ফ্লোরাইডের একটি দ্রবণকে তড়িৎ-বিশ্লেষিত করে ফ্লোরিন গ্যাস প্রস্তুত করতে সমর্থ হন। এরপর তিনি মৌলটির বৈশিষ্ট্য ও অন্যান্য মৌলসমূহের সাথে এটির ক্রিয়া-বিক্রিয়ার একটি পূর্ণাঙ্গ গবেষণাকাজ সম্পাদন করেন। মোয়াসঁ-র এই কাজ ও সাফল্য বিভিন্ন কারণে অত্যন্ত প্রশংসনীয়। প্রথমত, অন্যান্য রসায়নবিদরা যেখানে বিষাক্ত ফ্লোরিন গ্যাসের উপর দুরূহ গবেষণাকাজে বারংবার ব্যর্থতার কারণে হাল ছেড়ে দিচ্ছিলেন, সেখানে তিনি অধ্যবসায় ও উদ্ভাবনকুশলতার পরিচয় দেন। মোয়াসঁ নিজেও ফ্লোরিন নিয়ে কাজ করতে গিয়ে বিষাক্ত রাসায়নিক দ্রব্যের কারণে অসুস্থ হয়ে পড়েছিলেন। প্রথম দিকের পরীক্ষাগুলিতে ব্যর্থ হলেও শেষ পর্যন্ত তিনি প্লাটিনামের তৈরি ইংরেজি ইউ-আকৃতির নল ব্যবহার করে দুইটি ফ্লোরাইড যৌগের মধ্যে শক্তিশালী বিক্রিয়া সংবরণ করতে সক্ষম হন। ফ্লোরাইড যৌগ দুইটি ছিল শুষ্ক পটাসিয়াম ফ্লোরাইড (KF) এবং শুষ্ক, পানিহীন হাইড্রোফ্লোরিক অ্যাসিড (HF)। এই সরঞ্জামটি ব্যবহার করেই তিনি ১৮৮৬ সালে ফ্লোরিন পৃথক করতে সক্ষম হন।  দ্বিতীয়ত, মোয়াসঁ-র এই সাফল্য ভবিষ্যতের রসায়ন শিল্পে ফ্লোরিনের বহু ব্যবহারিক যৌগের দ্বার উন্মোচন করে। মোয়াসঁ তার এই কাজের জন্য ১৯০৬ সালে রসায়নে নোবেল পুরস্কার অর্জন করেন। নোবেল পুরস্কার সমিতি লেখে যে "আপনি যে  অসাধারণ পরীক্ষা চালানোর দক্ষতা দেখিয়ে এই বন্যজন্তুসম মৌলিক পদার্থটির উপরে গবেষণা চালিয়েছেন, তা সারা বিশ্ব প্রশংসার চোখে দেখে।" শেষজীবনের ফরাসি সরকার তাকে কোমঁদর দ্য লা লেজিওঁ দোনর (Commandeur de la Legion d'honneur) আখ্যায় ভূষিত করে।
left|thumb|বৈদ্যুতিক আর্ক চুল্লী ব্যবহার করে মোয়াসঁ কৃত্রিম হীরা প্রস্তুতির চেষ্টা করছেন|180x180পিক্সেল মোয়াসঁ কৃত্রিম উপায়ে হীরা তৈরির ব্যাপারে আগ্রহী ছিলেন। এর সূত্র ধরে তিনি ১৮৯২ সালে মোয়াসঁ বৈদ্যুতিক আর্ক চুল্লী নামের একটি সরল চুল্লী উদ্ভাবন করেন এবং এটি ব্যবহার করে বহুসংখ্যক নতুন রাসায়নিক যৌগ প্রস্তুত করেন। এছাড়া তিনি চুল্লীটির সাহায্যে এমন সমস্ত পদার্থ বাষ্পীভূত করতে সক্ষম হন যেগুলিকে অতীতে গলনের অযোগ্য বলে গণ্য করা হত। মোয়াসঁ তার চুল্লীতে লোহা ও অঙ্গারায়িত চিনিকে সংযুক্ত করেন, ফলে কার্বন গলন্ত লোহাতে দ্রবীভূত হয়। এই দ্রবণটিকে ঠান্ডা পানিতে দ্রুত শীতল করলে লোহাটি অত্যন্ত উচ্চচাপে কঠিন রূপ ধারণ করে এবং এর ভেতরে আণুবীক্ষণিক কার্বন কণাগুলি হীরার মত ধর্ম প্রদর্শন করে। ১৮০৩ সালে মোয়াসঁ তাই দাবী করেন যে তিনি তার চুল্লীতে কৃত্রিম হীরা সংশ্লেষণ করতে পেরেছেন, তবে বর্তমানে তার এই সাফল্যকে সন্দেহের চোখে দেখা হয়। তবে অনুরূপ কৌশল ব্যবহার করে তিনি ক্যালসিয়াম কার্বাইড থেকে অ্যাসিটিলিন নামক যৌগটিকে লাভজনকভাবে বিপুল পরিমাণে শিল্পোৎপাদনের একটি পদ্ধতি বের করেন।
রচনাকর্ম
মোয়াসঁ-র বৈজ্ঞানিক রচনাবলির মধ্যে ল্য ফুর এলেক্‌ত্রিক্‌ (Le Four électrique, ১৮৯৭; “বৈদ্যুতিক চুল্লী”), ল্য ফ্লুয়র এ সে কোঁপোজে (Le Fluor et ses composés, ১৯০০; "ফ্লোরিন ও তার যৌগসমূহ") এবং ৫ খণ্ডের ত্রেতে দ্য শিমি মিনেরাল (Traité de chimie minérale, ১৯০৪-১৯০৬; "খনিজ রসায়ন আলোচনাগ্রন্থ") উল্লেখযোগ্য।
গবেষণা
ফ্লোরিন বহু বছর ধরে সুপরিচিত ছিল, কিন্তু এটিকে বিচ্ছিন্ন করার সমস্ত প্রচেষ্টা ব্যর্থ হয়েছিল, এবং কিছু গবেষক প্রয়াসে মারা গিয়েছিল।
তরল হাইড্রোজেন ফ্লোরাইড (এইচএফ) -এ পটাসিয়াম হাইড্রোজেন ডিফ্লুরাইড (কেএইচএফ 2) এর দ্রবণের ইলেক্ট্রোলাইসিসে র মাধ্যমে অঁরি মোয়াসঁ শেষ পর্যন্ত ১৮৮৬ সালে ফ্লোরিন প্রস্তুত করতে সফল হন।
মৃত্যু
মোয়াসঁ ১৯০৭ সালে রসায়নবিদ্যা য় তার নোবেল পুরস্কার টি গ্রহণ করে সুইডেন থেকে ফ্রান্সে ফেরত আসার ঠিক পরেই হঠাৎ তীব্র অ্যাপেন্ডিসাইটিসের শিকার হয়ে মৃত্যুবরণ করেন, কেননা তখন রোগ টির কোনও ভাল চিকিৎসা ছিল না।
ঢ়
ঢ় হলো বাংলা ভাষার চতুর্ত্রিংশ ব্যঞ্জনবর্ণ এবং বাংলা বর্ণমালার ৪৫তম বর্ণ।
বর্ণনা
প্রাচীন ব্রাহ্মী "𑀠" হলো "ঢ" এবং "ঢ়" উভয়েরই পূর্বপুরুষ। ঈশ্বরচন্দ্র বিদ্যাসাগরের বর্ণমালা বিন্যাসে "ঢ" বর্ণটির নিচে বিন্দু সহযোগে এটি সর্বপ্রথম স্থান পায়। যদিও সংস্কৃত ও নব্যভারতীয় আর্যভাষাগুলোতে "ঢ" এর শব্দের মধ্যে অবস্থানভেদে এর উচ্চারণ কখনো কখনো "ঢ়" এর মতো হতো তবুও বাংলায় "ঢ়" কে স্বতন্ত্র বর্ণ রূপে সৃষ্টি করা হয়েছে যাতে "ঢ" ও "ঢ়" এর উচ্চারণের পার্থক্য উপলব্ধ হয়। "ঢ়" বর্ণটি বাংলায় শব্দের আদিতে ব্যবহৃত হয় না।
ধ্বনিগত বৈশিষ্ট্য
বাংলা ভাষার বৈয়াকরণগণ প্রথম থেকেই সংস্কৃত ব্যাকরণের অনুসরণে ট-বর্গীয় ধ্বনি,ঢ়,ড় ইত্যাদিকে মূর্ধন্য ধ্বনি রূপে আখ্যায়িত করে আসছেন কিন্তু বাংলায় কখনো এর উচ্চারণ মূর্ধা থেকে হয় না।এটি উচ্চারণগত দিক থেকে দন্তমূলীয় ও তাড়নজাত। "ঢ়" এর উচ্চারণে জিহ্বার ডগা বা অগ্রভাগ কিছুটা মোচড় খায় তবে তা এতটাই ক্ষীণ যে বোঝার আগেই জিহ্বার অবস্থানের পরিবর্তন ঘটে। এ ধ্বনির উচ্চারণে জিহ্বার ডগা বা অগ্রভাগের উল্টোপিঠ উপরের পাটির দাঁতের গোড়াকে স্পর্শ করতে না করতেই জিহ্বার ডগা নিচের পাটি দাঁতের উপর উছলে পড়ে। সম্পূর্ণ প্রক্রিয়া এত দ্রুত হয় বলেই এটি তাড়নজাত ধ্বনি। সঙ্গে এটি ঘোষ ও মহাপ্রাণ ধ্বনি।
১৯৮২-এ বাংলাদেশ
গণপ্রজাতন্ত্রী বাংলাদেশ এর ১৯৮২ সালের প্রধান ঘটনা প্রবাহ
অ্যাঞ্জেলা ভালে
থাম্ব|অ্যাঞ্জেলা ভালে, ২০১২ অ্যাঞ্জেলা ভালে ( এতনা মারিয়া দে লস অ্যাঞ্জেলেস ভালি সেরাতো ; ৭ জানুয়ারি, ১৯২৭ - ৯ মে, ২০০৩) ছিলেন একজন হন্ডুরান লেখিকা, সাংবাদিক এবং প্রাবন্ধিক। ১৯৬৭ সালে তিনি প্রথম "প্রিমিও ন্যাসিয়োনাল ডি পোয়েসিয়া জুয়ান রামন মোলিনা" পুরস্কার পেয়েছিলেন।
জীবনী
এতনা মারিয়া দে লস অ্যাঞ্জেলস ভ্যালি ১৯২৭ সালের ৭ জানুয়ারি হন্ডুরাসের তেগুসিগালপাতে (কোমায়গেলা) জন্মগ্রহণ করেছিলেন।, তিনি বের্নার্দো ভালে হার্নান্দেজ এবং আনা লিওনোর সেরাতো সালগাদোর কন্যা। তরুণী বয়সে তিনি নিজের পিতামহী অ্যাঞ্জেলা হার্নান্দেজের সম্মানে অ্যাঞ্জেলা ভালে ছদ্মনামটি গ্রহণ করেছিলেন।
তিনি ভেল এল দিয়া, এল ক্রোনিস্তা ও লা প্রেনসাসহ হন্ডুরাসের বিভিন্ন সংবাদপত্রে সাংবাদিক হিসাবে কাজ করেছিলেন। কবি হিসাবে তিনি সনাতন পদ্ধতিতে তবে আধুনিক রূপে সনেট বা লম্বা  ছড়া ব্যবহার করে কবিতা রচনা করতেন।
২০০৯ সালের ৯ ই মে তিনি তেগুসিগালপায় মৃত্যুবরণ করেছিলেন।
লে প্রোগ্রেস ইজিপশিয়ান
লে প্রোগ্রেস ইজিপশিয়ান একটি ফরাসি ভাষার মিশরীয় দৈনিক পত্রিকা।
ইতিহাস এবং প্রোফাইল
লে প্রোগ্রেস ইজিপশিয়ান ১৮৯৩ সালে প্রতিষ্ঠিত হয়েছিল। এর মালিকানা মিসরের সরকার সমর্থিত সংবাদপত্র আল গমহুরিয়ার। কাগজটি কায়রো ভিত্তিক এবং প্রকাশক দার আল তাহরির পাবলিশিং এবং প্রিন্টিং কোম্পানি।
বাকের ভাই
বাকের ভাই হচ্ছে হুমায়ুন আহমেদের রচনায় বরকত উল্লাহ্‌র পরিচালনায় পরিচালিত ধারাবাহিক কোথাও কেউ নেই এর প্রধান চরিত্র, যা ১৯৯০ সালে বাংলাদেশ টেলিভিশনে প্রচারিত হয়েছিল এবং ব্যাপক জনপ্রিয়তা লাভ করেছিল। আসাদুজ্জামান নূর এই চরিত্রে অভিনয় করেন। গল্পক্রম অনুযায়ী তার ফাঁসী হয়। কাল্পনিক চরিত্র হলেও এটি অনেক জনপ্রিয়তা পায়। দর্শকরা তার ফাঁসী রদ করার জন্য বাস্তবে আন্দোলন করেছিল।